เทศบัญญัติเทศบาลนครนนทบุรีเทศบัญญัติเทศบาลนครนนทบุรีเรื่องการจัดระเบียบการจอดยานยนต์ในเขตเทศบาลนครนนทบุรีพ.ศ. ๒๕๖๐[๑] อาศัยอำนาจตามความในมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๑๓) พ.ศ. ๒๕๕๒ และมาตรา ๔ แห่งพระราชบัญญัติจัดระเบียบการจอดยานยนต์ในเขตเทศบาลและสุขาภิบาลพ.ศ. ๒๕๐๓ซึ่งแก้ไขเพิ่มเติมโดยพระราชบัญญัติจัดระเบียบการจอดยานยนต์ในเขตเทศบาลและสุขาภิบาล(ฉบับที่ ๒) พ.ศ. ๒๕๓๕ ประกอบกับมาตรา ๓แห่งพระราชกฤษฎีกาให้ใช้พระราชบัญญัติจัดระเบียบการจอดยานยนต์ในเขตเทศบาลและสุขาภิบาลพ.ศ. ๒๕๐๓ บังคับในเขตเทศบาลทุกแห่งที่ยังไม่มีพระราชกฤษฎีกาใช้บังคับ พ.ศ. ๒๕๒๗เทศบาลนครนนทบุรีโดยความเห็นชอบของสภาเทศบาลนครนนทบุรีและผู้ว่าราชการจังหวัดนนทบุรีจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลนครนนทบุรี เรื่องการจัดระเบียบการจอดยานยนต์ในเขตเทศบาลนครนนทบุรี พ.ศ. ๒๕๖๐ข้อ ๒ เทศบัญญัตินี้ให้ใช้บังคับภายในเขตเทศบาลนครนนทบุรี นับตั้งแต่วันที่ประกาศไว้โดยเปิดเผย ณสำนักงานเทศบาลนครนนทบุรีแล้วเจ็ดวันข้อ ๓ บรรดาเทศบัญญัติกฎ ข้อบังคับ และคำสั่งอื่นใดของเทศบาลนครนนทบุรี ซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ ในเทศบัญญัตินี้ยานยนต์ หมายความว่ารถยนต์ทุกชนิดอันเดินด้วยกำลังเครื่องจักรกลรวมถึงจักรยานยนต์ด้วยจอดยานยนต์ หมายความรวมถึงหยุดยานยนต์ เว้นแต่การหยุดนั้นจะเกิดขึ้นโดยอุบัติเหตุหรือเหตุสุดวิสัยและจะนำยานยนต์นั้นเคลื่อนไปไม่ได้ที่จอดยานยนต์ หมายความว่าที่ที่เทศบาลนครนนทบุรีกำหนดและจัดไว้เป็นที่จอดยานยนต์ตามเทศบัญญัตินี้พนักงานเจ้าหน้าที่ หมายความว่า(๑) นายกเทศมนตรีนครนนทบุรี(๒) ปลัดเทศบาลนครนนทบุรี(๓) พนักงานเทศบาล ซึ่งนายกเทศมนตรีนครนนทบุรีแต่งตั้งข้อ ๕ ให้นายกเทศมนตรีนครนนทบุรีมีอำนาจออกประกาศเทศบาลนครนนทบุรีกำหนดที่จอดยานยนต์และอัตราค่าธรรมเนียมจอดยานยนต์ทั้งนี้การกำหนดอัตราค่าธรรมเนียมจอดยานยนต์ไม่เกินอัตราที่กำหนดในกฎกระทรวงประกาศเทศบาลนครนนทบุรี เมื่อได้ประกาศไว้โดยเปิดเผย ณสำนักงานเทศบาลนครนนทบุรี แล้วให้ใช้บังคับได้ข้อ ๖ การจอดยานยนต์ตามระยะเวลาที่กำหนดไว้ในประกาศเทศบาลนครนทบุรีให้ปฏิบัติดังต่อไปนี้(๑) ให้จอดยานยนต์ภายในช่องจอดตามชนิดของยานยนต์ที่พนักงานเจ้าหน้าที่กำหนดไว้ช่องละหนึ่งคัน(๒) ให้เสียค่าธรรมเนียมจอดยานยนต์ตามอัตราแต่ละประเภทของยานยนต์ที่กำหนดไว้ในประกาศเทศบาลนครนนทบุรี(๓)ถ้านำยานยนต์ออกไปจากที่จอดยานยนต์ก่อนหมดกำหนดเวลาที่เสียค่าธรรมเนียมไว้แล้วจะเรียกค่าธรรมเนียมจอดยานยนต์คืนไม่ได้และให้ถือว่าสิทธิการใช้ที่จอดยานยนต์ครั้งนั้นสิ้นสุดลงข้อ ๗ ห้ามมิให้จอดยานยนต์ในที่จอดยานยนต์ตามระยะเวลาที่กำหนดไว้ในประกาศเทศบาลนครนนทบุรีเมื่อปรากฏว่า(๑) ยานยนต์นั้นบรรทุกวัตถุอันตราย(๒)ยานยนต์นั้นมีขนาดหรือบรรทุกของยื่นเกินช่องที่กำหนดไว้(๓)เกิดเพลิงไหม้หรือภัยธรรมชาติในบริเวณที่จอดยานยนต์แห่งนั้นข้อ ๘ ความในข้อ ๖และข้อ ๗ มิให้ใช้บังคับแก่ยานยนต์ ดังต่อไปนี้(๑) ยานยนต์พยาบาล ในขณะปฏิบัติหน้าที่(๒)ยานยนต์ของเจ้าพนักงานตำรวจและเจ้าหน้าที่ดับเพลิงขณะปฏิบัติงานตามหน้าที่(๓) ยานยนต์ของหน่วยงานของรัฐ ในขณะปฏิบัติหน้าที่(๔) ยานยนต์ที่อยู่ในความควบคุมของเทศบาลนครนนทบุรีในขณะปฏิบัติหน้าที่ข้อ ๙ ห้ามมิให้ผู้ใดกระทำการใด ๆอันเป็นการกีดขวางต่อการจอดยานยนต์ในที่จอดยานยนต์ตามระยะเวลาที่กำหนดในประกาศเทศบาลนครนนทบุรีเว้นแต่จะได้รับอนุญาตจากพนักงานเจ้าหน้าที่ข้อ ๑๐ ให้นายกเทศมนตรีนครนนทบุรีรักษาการตามเทศบัญญัตินี้และให้มีอำนาจออกข้อบังคับ ระเบียบ ประกาศ คำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๘ มิถุนายน พ.ศ. ๒๕๖๐สมนึก ธนเดชากุลนายกเทศมนตรีนครนนทบุรีพรวิภา/อัญชลี/จัดทำ๗ กันยายน ๒๕๖๐ปริญสินีย์/ตรวจ๓๐ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๑๙ ง/หน้า ๑๘/๕ กันยายน ๒๕๖๐